APROBACIÓN DEFINITIVA DA SOLICITUDE DE TROCO DO SISTEMA DE COMPENSACIÓN PREVISTO NO PLANEAMENTO PARA DESENVOLVEMENTO DO POLÍGONO B) DO SOLO URBANIZABLE A-1.2 NO VAO, CAMPAÑÓ, POLO SISTEMA DE CONCERTO.2019/XENSUMAPH/000064
ADMINISTRACIÓN LOCAL — Municipal — Pontevedra (Urbanismo e Patrimonio, 05/05/2023)

A Xunta de Goberno Local do Concello de Pontevedra, na sesión ordinaria que tivo lugar o día 20/02/2023, adoptou, entre outros, o seguinte acordo “(.) Primeiro.- Desestimar as alegacións formuladas pola mercantil “Inmobiliaria Ponteno SL” no período de información pública subsecuente á aprobación inicial da solicitude de troco do sistema de compensación previsto no planeamento para o desenvolvemento do polígono B) do solo urbanizable A-1.2 no Vao, Campañó, polo sistema de concerto, formulada por “Caenor, SL”, Nouhoum Badallo Sanchez Tarazaga, Monica Esther Bellorin Zaugg e “Emilio José Y Miguel Lago Rey, CB”, con base no informe emitido pola arquitecta da Oficina técnica de Arquitectura e Planeamento do 31/10/2022, que xunto coas restantes motivacións que se expresan no expositivo do presente lle serven de motivación, aos efectos da fundamentar a contestación ou resposta razoada ás alegacións, consonte ao previsto no artigo 88.6 da Lei 39/2015, do 1 de outubro, do procedemento administrativo común das administración públicas, ao non constar que a entidade Inmobiliaria Ponteno SLU sexa propietaria de terreos nin de aproveitamento dentro do polígono “B” da modificación puntual para o solo urbanizable A-1.2, do que se solicita o cambio de sistema. Segundo.- Prestar aprobación definitiva á modificación do sistema de actuación para o desenvolvemento do Polígono “B” do subsector de solo urbanizable A-1.2, no Vao-Campañó, delimitado na modificación puntual do Plan Xeral de Ordenación Urbana no municipio de Pontevedra, aprobada polo Pleno en sesión do 27/01/2017 (BOP de Pontevedra núm.127, do 04/07/2017), mediante o troco do sistema de compensación ao sistema de concerto, consonte á solicitude formulada o 28/05/2019, baixo número 2019021880, pola entidade mercantil “CAENOR SL” e ratificada en data 02/08/2019 por don Nouhoum Badallo Sanchez Tarazaga, don John Alexander Robert Michael Jaque Van Den Brule e don Miguel Lago Rey (estes últimos como integrantes da comunidade de bens “Giani Rabai Curillo”), como persoas propietarias dos terreos que abranguen a totalidade do eido do polígono, así como por dona Rocío Cochón Castro en data 06/07/2021, na súa condición de nova titular do predio con referencia catastral 36900A17210001000PR, en substitución de don Nouhoum Badallo Sanchez Tarazaga. Terceiro.- Dispoñer a publicación do correspondente anuncio da aprobación definitiva do troco de sistema de actuación no Boletín Oficial da Provincia de Pontevedra e na sede electrónica municipal www.sede. pontevedra. gal, ao abeiro da Lei 19/2013, do 9 de decembro de transparencia, acceso á información pública e bo goberno. Cuarto.- Notificar o presente acordo a todas as persoas interesadas no polígono e nos sistemas xerais afectados ás cales xa se lles tivese notificado a aprobación inicial, segundo os datos que figuren no Catastro e no Rexistro da Propiedade e ás demais que figuren como persoas interesadas no expediente, incluída Augas de Galicia e a Consellería de Medio Ambiente, Territorio e Vivenda da Xunta de Galicia; con remisión á entidade mercantil “Inmobilliaria Ponteno SL” do texto íntegro do presente acto como resposta razoada ás súas alegacións, segundo o determinado no punto primeiro do presente acordo e con ofrecemento dos recursos procedentes. (.)” Contra o acto que se notifica, que pon fin á vía administrativa, poderá interporse recurso contencioso-administrativo ante o Xulgado competente desta orde de Pontevedra, nos 2 meses contados desde o día seguinte ao da presente notificación (arts 46 e 14 da Lei 29/1998). Non obstante, potestativamente, poderá interporse recurso de reposición ante o órgano autor desta resolución, no prazo de 1 mes, contado desde o día seguinte ao da presente notificación (art.124 da Lei 39/2015). Isto sen prexuízo de interpor calquera outro recurso que estime e sexa conforme a Dereito. O recurso de reposición deberase resolver e notificar no prazo dun mes, entendéndose desestimado polo transcurso de dito prazo sen resolución expresa e notificada (arts 124 e 24.2 da Lei 39/2015). Neste caso poderase interpor recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado (art.46.1 e 4 da Lei 29/1998). Pontevedra, 21 de febreiro de 2023 O concelleiro secretario da Xunta de Goberno Local